
PËR KALIMIN NË PRONËSI, PA SHPËRBLIM, TË NJË SIPËRFAQEJE TRUALLI KISHËS KATOLIKE SHQIPTARE

Në mbështetje të nenit 100 të Kushtetutës dhe të neneve 3 e 4 shkronja “a” të ligjit nr. 7980, datë 27.7.1995 “Për shitblerjen e trojeve”, të ndryshuar, me propozimin e Kryeministrit, Këshilli i Ministrave

VENDOSI:

1. Kishës Katolike Shqiptare t’i kalohet në pronësi, pa shpërblim, prona truall me nr. pasurie 186/59, 186/60, 186/12 dhe 186/13, në zonën kadastrale nr. 3981, fshati Sheq i Madh, Fier, sipas planvendosjes që i bashkëlidhet këtij vendimi.
2. Ngarkohet Ministria e Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

